13.12.2022 г.
BG
Официален вестник на Европейския съюз
L 319/55
(4)
Вредителят Phytophthora ramorum (изолати от ЕС) Werres, De Cock & Man in ’t Veld беше включен в части Г и Й от приложение IV към Регламент за изпълнение (ЕС) 2019/2072 по отношение на посадъчния материал на декоративни растения и съответно на овощния посадъчен материал и овощните растения, предназначени за производство на плодове, тъй като отговаря на изискванията за включване в списъка на РНКВ.
Поради това е обосновано този вредител да бъде включен в приложението към Директива 93/49/ЕИО и в приложение II към Директива за изпълнение 2014/98/ЕС.
(5)
Също така е необходимо в Директива за изпълнение 2014/98/ЕС да бъдат включени мерки срещу наличието на Phytophthora ramorum (изолати от ЕС) Werres, De Cock & Man in ’t Veld по някои растения за засаждане, използвани като овощен посадъчен материал и овощни растения, предназначени за производство на плодове.
(6)
Вредителят Candidatus Phytoplasma australiense Davis et al. беше включен като карантинен вредител от значение за Съюза в приложение II към Регламент за изпълнение (ЕС) 2019/2072 и беше заличен от списъка на РНКВ в приложение IV към същия регламент.
Поради това посоченият вредител следва да бъде заличен и от списъка на РНКВ в приложение I към Директива за изпълнение 2014/98/ЕС, както и от приложение IV към същата директива по отношение на овощния посадъчен материал и овощните растения, предназначени за производство на плодове от Fragaria L.
(7)
С Директива за изпълнение 2014/98/ЕС се въвежда изискването, че предбазовият материал, базовият материал, сертифицираният материал и Conformitas Agraria Communitatis (CAC) материал подлежат на визуална инспекция в съоръженията, полетата и партидите, която да установи, че въпросният материал е свободен от РНКВ, посочени в приложения I и II към същата директива, и при спазване на изискванията в приложение IV, по отношение на съответния род или вид.
(8)
С цел осигуряване на съгласуваност с Регламент за изпълнение (ЕС) 2019/2072 по отношение на областите, за които е установено, че са свободни от вредители, следва и в Директива за изпълнение 2014/98/ЕС да се въведе изключение от изискването за визуална инспекция, вземане на проби и извършване на изпитвания върху предбазов, базов, сертифициран и САС материал.
(9)
С Решение за изпълнение (ЕС) 2017/925 на Комисията (7) на някои държави членки беше временно разрешено да сертифицират предбазов материал, който принадлежи към някои видове овощни растения и е произведен на полето при необезопасеност от насекоми.
Срокът на действие на разрешението, предоставено в това отношение на Франция, изтече на 31 декември 2018 г.
Поради това частта „Изисквания по отношение на производствения обект, мястото на производство или областта“ в раздел 4 от приложение IV към Директива за изпълнение 2014/98/ЕС по отношение на предбазов материал от Cydonia oblonga Mill.
следва да бъде заличена, за да се отчете изтичането на срока на действие на въпросното разрешение.
(10)
След приемането на Директива за изпълнение 2014/98/ЕС опитът на държавите членки показа, че мерките срещу Candidatus Phytoplasma pyri Seemüller & Schneider, поради които цели партиди овощен посадъчен материал и овощни растения не се допускат за предлагане на пазара при откриване в производствения обект на посадъчен материал и овощни растения със симптоми, са непропорционални спрямо съответния фитосанитарен риск.
Директива за изпълнение 2014/98/ЕС следва да бъде изменена, за да се осигури съгласуваност с преразгледаните мерки за управление на риска, посочени в Регламент за изпълнение (ЕС) 2019/2072, за борба с Candidatus Phytoplasma pyri Seemüller & Schneider.
Посадъчният материал и овощните растения със симптоми следва незабавно да се изкореняват и унищожават.
(11)
В съответствие с член 32 от Директива за изпълнение 2014/98/ЕС до 31 декември 2022 г. държавите членки имат право да разрешават пускането на пазара на своята територия на посадъчен материал и овощни растения, произведени от предбазови, базови и сертифицирани майчини растения или САС материал, които са съществували преди 1 януари 2017 г., дори и ако този материал или тези овощни растения не отговарят на изискванията на посочената директива за изпълнение.
Опитът на държавите членки при прилагането на законодателството показа, че сертифицирането на семена и разсад не попада в обхвата на схемата на Съюза за сертифициране на посадъчен материал и овощни растения.
Поради това действащите понастоящем преходни мерки следва да продължат да се прилагат само по отношение на семената и разсада с оглед на времето, необходимо за адаптирането на тези материали към изискванията на посочената директива за изпълнение.
За да се избегнат смущения в търговията с тези материали, този срок следва да се удължи до 31 декември 2029 г.
(7) Решение за изпълнение (ЕС) 2017/925 на Комисията от 29 май 2017 г. за временно разрешаване на някои държави членки да сертифицират предбазов материал от някои видове овощни растения, произведен на полето при необезопасеност от насекоми, и за отмяна на Решение за изпълнение (ЕС) 2017/167 (ОВ L 140, 31.5.2017 г., стр. 7).